**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын бурвӧчан да добровольческӧй (волонтёрскӧй) уджын канмусянь отсӧг сетӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося косму тӧлысь 24 лунӧ

**1 статья.** Пыртны «Коми Республика мутасын бурвӧчан да добровольческӧй (волонтёрскӧй) уджын канмусянь отсӧг сетӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2014, 13 №, 214 ст.; 2017, 21 №, 347 ст.; 2018, 7 №, 119 ст.; 14 №, 239 ст.) татшӧм вежсьӧмъяс:

1. 2 статьяса 2 юкӧнын «Федеральнӧй оланпасын,», кывъяс вежны «Федеральнӧй оланпасын (водзӧ – Федеральнӧй оланпас),» кывъясӧн;
2. 3 статьяын «Бурвӧчан удж да добровольчество (волонтёрство) йылысь» Федеральнӧй оланпас» кывъяс вежны «Федеральнӧй оланпас» кывъясӧн;
3. 6 статьяын:

а) 1 юкӧнса 2 пункт гижны тадзи:

«2) мукӧд уджмог, кутшӧмъясӧс урчитӧма Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн.»;

б) 2 юкӧнын:

24 да 25 пунктъяс гижны тадзи:

«24) Коми Республикаса олӧмӧ пӧртысь власьт органъяслысь, налӧн ведомствоувса канму учреждениеяслысь добровольческӧй (волонтёрскӧй) удж котыртысьяскӧд, добровольческӧй (волонтёрскӧй) организацияяскӧд, кодъяс тӧд вылын кутӧны Федеральнӧй оланпаслӧн 173 статьяса 1 пунктлӧн 2 пунктулӧн урчитӧм удж сикасъяслысь аслыспӧлӧслунсӧ да Федеральнӧй оланпаслӧн 173 статьяса 1 пунктлӧн 1 пунктув серти вынсьӧдӧм ӧтувъя корӧмъяссӧ, ӧтув уджалан пӧрадокъяс вынсьӧдӧм;

25) добровольческӧй (волонтёрскӧй) уджын участвуйтысьяслы Федеральнӧй оланпасӧн да Россия Федерацияса мукӧд нормативнӧй инӧда актӧн, а сідзжӧ Коми Республикаса оланпасъясӧн да Коми Республикаса мукӧд нормативнӧй инӧда актӧн урчитӧм формаясын отсӧг сетӧм, сы лыдын канму да муниципальнӧй учреждениеяскӧд да мукӧд организациякӧд, социальнӧя веськӧдӧм абу коммерческӧй организацияяскӧд, канму да муниципальнӧй учреждениеяскӧд налӧн ӧтув уджалӧмын, кодъяс сетӧны добровольческӧй (волонтёрскӧй) уджын участвуйтысьяслы организационнӧй, юӧртан, методическӧй да мукӧд отсӧг;»;

содтыны татшӧм сюрӧса 210 – 212 пунктъяс:

«210) добровольчество (волонтёрство) юкӧнын канму политика збыльмӧдӧм могысь добровольчество (волонтёрство) сӧвмӧдан юкӧнын ӧтувъя юӧртан системаӧ пыртӧм вылӧ тӧдмӧгъяс сетӧм;

211) Федеральнӧй оланпаслӧн 172 статьяса 2 пункт серти вынсьӧдӧм пӧрадокын абу коммерческӧй организацияӧс индӧм, коді збыльмӧдӧ Коми Республика мутасын добровольчество (волонтёрство) серти ресурснӧй шӧринлысь уджсӧ;

212) добровольчество (волонтёрство) серти ресурснӧй шӧринлы отсӧг сетӧм сы могысь, медым могмӧдны сылысь зумыда уджалӧмсӧ, лӧсьӧдны добровольческӧй (волонтёрскӧй) удж нуӧдан да сылы отсӧг сетан инфраструктура, сы лыдын сьӧмӧн, материальнӧя да кадръясӧн могмӧдӧм, а сідзжӧ мукӧд формаын, кутшӧмъясӧс урчитӧма Федеральнӧй оланпаслӧн 174 статьяӧн;»;

в) 3 юкӧнын «1, 21 – 29 пунктъясын» кывъяс вежны «1, 21 – 212 пунктъясын» кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти

Коми Республикаса Юралысь В.В. Уйба

Сыктывкар

2024 вося ода-кора тӧлысь 2 лун

22-РЗ №